**Farské oznamy**

**Druhá nedeľa v cezročnom období - rok C (19. 1. 2025)**

|  |  |  |
| --- | --- | --- |
| Pondelok | Sv. Šebastiána, mučeníka | 17.30 |
| Utorok | Sv. Agnesy, panny a mučenice | 7.00 |
| Streda | Za jednotu kresťanov | 17.30 |
| Štvrtok |  | 7.00 |
| Piatok | Sv. Františka Saleského, biskupa a učiteľa Cirkvi | 17.00 |
| Sobota | Obrátenie sv. Pavla, apoštola | 17.00 Oblazov |
| Nedeľa | Tretia nedeľa v cezročnom období - Nedeľa Božieho slova | 8.00 a 10.30 |

Tento týždeň sa modlíme zvlášť za jednotu kresťanov.

V stredu o 18.30 pozývam na stretnutie s Ingou o modlitbe príhovoru.

Vo štvrtok od 18.30 do 21.00 budeme mať v kostole Nikodémovu noc ako čas v ktorom môžete prísť sa klaňať Pánovi počas adorácie a oddýchnuť si pred Božou tvárou. Je to priestor na sv. spoveď alebo rozhovor s kňazom.

V piatok o 18.30 pozývam birmovancov na stretnutie do pastoračného centra.

Chceli by sme v našej farnosti zorganizovať **alfa kurz pre dospelých** a tak vás chcem pozvať, že kto by mal chuť prehĺbiť svoju vieru, dozvedieť sa viac o jej základoch takou pútavou formou, nech sa prihlási v sakristii. Zvlášť by som chcel osloviť rodičov birmovancov a prvoprijímajúcich detí. Ak by si chcel niekto z dospelých dorobiť sv. birmovania, je to dobrá príležitosť. Je to 13 stretnutí pravdepodobne v stredy podvečer. Jedno stretnutie môže trvať tak hodinu a pol. Začali by sme od februára. Naša mládež má skúsenosť s alfou, možno sa môžete opýtať aj ich aké to je.

Na budúci utorok 28.1. o 18.00 pozývam rodičov birmovancov na stretnutie ohľadom birmovky.

Na Tv Lux bude dnes o 20.30 jeden príbeh zo seriálu The Chosen - Vyvolení, sú to veľmi krásne sfilmované príbehy o Ježišovi, pozývam pozrieť si to. Bedári.

Ďakujem za vaše modlitby za našich birmovancov počas alfa víkendu i animátorom za ich pomoc a nasadenie pre našu mládež. Prežili sme spoločne pekný a požehnaný čas. Ďakujem za kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.11. Želám vám peknú nedeľu, prijmite teraz požehnanie.